cyanic-selkie/wikianc huggingface dataset:
V-2
פיתוח המנוע
המנוע שפותח הכיל מספר חידושים טכנולוגיים שאפשרו לו להשיג דחף גבוה יותר. ראשית, לתא הבעירה ניתנה צורה קצרה ועגולה יותר, בשונה ממנועים רקטיים קודמים שתוכננו שהיו ארוכים וצרים יותר. תכנון קפדני של הגאומטריה של תאי בעירה הוא גורם חשוב ביעילות של מנועים רקטיים, שכן היציבות והעוצמה של בעירת הדלק בתא תלויה באופן חזק בצורה ובגודל של התא. שנית, תא הבעירה פוצל לשני חלקים, הראשון הוא תא מקדים (pre-chamber system) שמטרתו לערבב את הדלק והמחמצן טוב יותר לפני הכניסה לתא הבעירה הראשי. הדלק והמחמצן נשאבו בספיקה המתאימה לתא המקדים באמצעות משאבות־טורבו והוזרקו באמצעות מנגנון הזרקה (injector) חדש שהזריק את הדלק והמחמצן לתא המקדים בתבנית סיבובית מסוימת אשר גרמה להם לעבור תהליך אטומיזציה טוב יותר. בנוסף, לשינוי הזה בארכיטקטורה של המנוע היה היתרון הבסיסי שהוא הרחיק את הלהבות של תא הבעירה הראשי ממנגנון ההזרקה, ובכך מנע נזקים העלולים להיגרם לו. משאבות הטורבו העוצמתיות של הטיל סבבו בקצב של 5000 סל"ד, ורק כך 9 הטונות של הדלק הרקטי יכלו להישאב לתא הבעירה במשך זמן של בערך דקה (כלומר ספיקה גבוהה ביותר של 150 ק"ג בשנייה). פיתוח המשאבה העוצמתית הצריך תכנון דקדקני ביותר; רק מפעל אחד שנמצא ב־Jenbach שבאוסטריה היה יכול לספק את המשאבה, וגם זאת באיחור רב.
פיתוח מערכת הבקרה
אחד ההיבטים המאתגרים בתכנון ה־V-2, היה המידור בפרויקט הפיתוח מחד גיסא, ומאידך הצורך בתיאום בין הצוותים האחראים על פיתוח הרכיבים השונים - תכנון כל רכיב ומאפייניו היה חייב להיעשות בתיאום עם תכנון רכיב אחר. הפיתוח החל בטרם הייתה תמונה כללית של הטיל. לכן היה צורך בתיאום תמידי בין צוותי הפיתוח. תכנון מערכת הבקרה הוא דוגמה כזאת, שכן אליו התנקזו כל התוצאות התאורטיות והמעשיות של הצוותים השונים.
טיל ה־V-2 היה אמור לשאת ראש קרב במשקל 1000 קילוגרם למרחק של 250–320 קילומטר ביעף בליסטי ללא הנעה, לאחר שדחף המנוע תם. חישובים מתמטיים הראו שהטווח המקסימלי עבור מהירות נתונה ברגע כיבוי המנוע מתקבל עבור זווית נטייה של 41 מעלות ביחס לאופק. בגלל המשקל ההתחלתי שלו, כ־12.5 טון, משגר נטוי יהיה כבד מדי להובלה, לכן נבחר שיגור אנכי לפני הקרקע. לפיכך הטיל עבר שינוי כיוון של ההטיה במהלך מעופו מרגע ששוגר אנכית; לשם כך חוג בקרה, שכונה pitch control - בקרת עלרוד, נדרש. חוג בקרה נוסף נדרש כדי לשלוט על הסטייה של הטיל בכיוון ניצב למישור התנועה הדרוש שלו. חוג בקרה שלישי נדרש כדי לשלוט בנטייה הטבעית של הטיל להסתובב סביב צירו בשל אי דיוקים מבניים בייצור הטיל.
הקושי המרכזי בתכנון חוגי בקרה מתאימים היה השינוי הדרסטי במאפיינים האווירודינמיים של הטיסה; מהירות הטיל וצפיפות האוויר השתנו במספר סדרי גודל, הכוחות האווירודינמיים השתנו משמעותית ואילו המרחק בין מרכז הכובד ומרכז הכוח האווירודינמי (pressure centre) השתנה בפקטור של 10. דרגת המשוב שנבחרה בחוגי הבקרה הייתה כה גבוהה שהאותות במעגל הבקרה שוככו כבר בתוך קבוע הזמן של הבקר (כלומר חריגות קטנות בתנועת הטיל טופלו כבר בשלב מוקדם, לכן הטיסה הייתה "חלקה"). מסיום השנייה הרביעית משיגור הטיל, הוא החל לפנות בקצב משתנה (על תפקיד זה אחראית בקרת העלרוד), כך שהשלים פנייה של 49 מעלות מהציר האנכי בערך כעבור 54 שניות (שינוי קו האופק במהלך פניית הטיל זניח). פנייה זו הושגה באמצעות מערך של פוטנציומטר שמסתובב ומנגנון סרוו שקיבל משוב מן הפוטנציומטר על ההבדל בין הזווית בין ציר הטיל והציר האנכי וזווית העלרוד הרצויה. הפוטנציומטר המעגלי הסתובב בדפוס מסוים המחקה את דפוס בקרת העלרוד הרצויה של הטיל ומנגנון הסרוו בתורו אחראי על הנעת משטחי ההיגוי כך שמוצא הפוטנציומטר יתאפס (ובכך לשמור על כיוון זהה של ציר הטיל וכיוון התנועה הרצוי). בדרך זו זווית ההתקפה של הטיל נשמרה תמיד קטנה מ־3 מעלות. ראוי להבהיר שהכנפיים האווירודינמיות של ה־V-2 שימשו לא רק לייצוב פסיבי של הטיל אלא גם לייצוב אקטיבי שלו - הן נוהגו כדי לשלוט בשינויים קטנים המתפתחים באוריינטציה של הטיל. אולם כיוון שעיקר התמרון של הטיל התרחש בגובה רב, לא היה להן תפקיד מרכזי בניהוג מרכז המסה של הטיל; תפקיד זה מילאו הגאי הסילון שבבסיס הטיל.
כדי לשלוט על רגע כיבוי המנוע, פותחה מערכת עקיבת מכ"ם מתאימה (Lorenz Leitstrahstellung) על ידי ד"ר פרידריך קירשסטיין מסימנס. הצורך במערכת כזאת, שחייבת להיות בעלת כושר הבחנה גבוה בתדר (כדי לקבוע את מהירות הטיל במדויק; שגיאות קטנות במדידת המהירות ברגע כיבוי המנוע מתפתחות לאחר 4 הדקות של המעוף הבליסטי של הטיל לסטייה גדולה במיקום הפגיעה שלו), התברר לאחר שמערכת הניווט הגירוסקופית של הטיל הוכיחה את עצמה כלא מדויקת מספיק לקביעת מהירות הטיל ורגע כיבוי המנוע, זאת בשל אי דיוקים האופייניים לכל מערכות הניווט האינרציאליות. המערכת שימשה למעקב אחרי הטיל בניסויי שיגור, ועשתה שימוש באפקט דופלר כדי למדוד את מהירות הטיל בכיוון קו הראייה מן התחנה אליו. על מנת למדוד ישירות את מהירות הטיל, המערכת הוצבה על הקרקע בנקודה ממנה הטיל נראה כנע לאורך אלומת המכ"ם ברגע כיבוי המנוע (הנקודה חושבה על פי פרופיל הטיסה הרצוי מהטיל), כך שאפקט דופלר מדד למעשה את מהירות הטיל עצמה. כשמהירות הטיל חלפה דרך ערכה הרצוי, סיגנל שודר מן התחנה שהפעיל את מנגנוני הפסקת הפעולה של הטיל.
פיתוחי המשך שנקטעו
על בסיס הטיל V-2, בוצעה עבודת פיתוח של טיל בליסטי דו־שלבי A-9/A-10 בעל טווח של 5,000 קילומטרים שיועד לפגיעה בארצות הברית. הפיתוח של טיל זה נקטע עם תבוסת גרמניה וסיום מלחמת העולם השנייה.
פרויקט נוסף היה בשם "Prüfstand XII", שמטרתו לאפשר שיגור של טילים בליסטיים מצוללות באמצעות הפיכת צוללות לפלטפורמה מתאימה לשיגור טילים בליסטיים (מה שמכונה SLBM - Submarine-launched ballistic missile). הפלטפורמה שפותחה נבחנה בניסוי בהצלחה, אך המלחמה הסתיימה לפני שנעשה במערכת שימוש. לאחר המלחמה, צבאות ארצות הברית, ברית המועצות, וצרפת השתמשו במערכת כבסיס לפיתוח פלטפורמות לשיגור טילים בליסטיים בין יבשתיים מצוללות.
לוגיסטיקה של השיגור - לוח זמנים
הפרוצדורה שקדמה לכל שיגור של טיל V-2 הייתה בסדר הכרונולוגי הבא:
תרומת ה־V-2 למאמץ המלחמתי הגרמני
עלות הפיתוח והייצור של טילי ה־V-1 וה־V-2 הייתה שקולה לבערך 40 מיליארד דולר אמריקני, פי 1.5 יותר מהעלות של פרויקט מנהטן שהפיק את פצצת האטום. כ־6,048 טילי V-2 נבנו ומתוכם רק 3,225 שוגרו. פרויקט ה־V-2 צרך כשליש מתוצרת הדלק של גרמניה ונתחים גדולים של טכנולוגיות קריטיות אחרות. כדי להפיק את כמות הדלק האלכוהולי הדרושה לשיגור טיל V-2 יחיד היה צורך ב־30 טונות של תפוחי אדמה, זאת בעת בה מזון לא היה מצוי בשפע.
לסיכום, לטילי ה־V-2 לא הייתה כל השפעה על תוצאות המלחמה, ועיקר ערכם היה מוראלי ותעמולתי; לקראת סיום המלחמה הוא חיזק את האמונה של מעצמות הציר בקיומם של נשקי פלא (Wonder weapons) שיוכלו להפוך את הקערה על פיה. מורשתו של ה־V-2 באה לידי ביטוי בעולם שאחרי מלחמת העולם השנייה, בכך שסלל את הדרך לפיתוח טילים בליסטיים בין יבשתיים ולמסע בחלל.
לאחר מלחמת העולם השנייה
לאחר המלחמה, שימש טיל ה־V-2 כאב־טיפוס לפיתוח טילים בליסטיים נוספים בארצות הברית, ברית המועצות ומדינות אחרות. מידע טכני, רכיבים, משוואות ההנחיה, הניווט והבקרה של הטיל, כמו גם פרטים תכנוניים מסווגים רבים נמסרו לצבא ארצות הברית. המהנדסים שתכננו את הטיל ובראשם ורנר פון בראון נשבו בסיום המלחמה על ידי האמריקנים. חלק מהמהנדסים נבחרו ושולבו בתוכנית החלל האמריקנית כחוקרים וכמפתחי טילים ובהם הטיל סטורן 5 ששיגר את חלליות אפולו לירח. רבים מהאספקטים התכנוניים של טיל ה־V-2 שבמובן מסוים לא צלחו כיוון שלא פותחו עד הסוף, הפכו לאחר המלחמה לדוגמה לקווים מנחים לתכנון טילים עתידיים. הרדסטון הוא למעשה גרסה מעט מתקדמת של הטיל V-2.
בטילי ה־V-2 שנתפסו נעשה שימוש למגוון משימות חקר. מספר טילי V-2 שוגרו כדי לדגום את האוויר בשכבות שונות כדי לקבוע את הלחצים האטמוספיריים השונים ברמות שונות וכדי לראות אילו גזים מרכיבים את השכבות העליונות של האטמוספירה. ניסויים אחרים ניסו למדוד את רמת הקרינה הקוסמית. בהזדמנות אחרת שיגרו טיל V-2 כדי לצלם את כדור הארץ "מלמעלה" וכך צולמה התמונה הראשונה בחלל.
מספר טילי V-2 מקוריים מוצגים במוזיאונים ברחבי העולם, ובהם מוזיאון האוויר והחלל הלאומי של ארצות הברית בוושינגטון, מוזיאון המלחמה האימפריאלי, מוזיאון המדע בלונדון, מוזיאון חיל האוויר המלכותי בהנדון, ומוזיאון המדע במינכן.
משה שמואל שפירא (בוברויסק)
הרב משה שמואל שפירא (ה'תר"ג, 1843 - ה'תרע"ז, 1917) היה רב ליטאי, רבה האשכנזי של בוברויסק. בן זקוניו של רבי אריה לייב שפירא (ר' ליב'לה קובנר).
ביוגרפיה
נולד בסמרגון לרב אריה לייב שפירא, תלמידו של רבי מנשה מאיליה ומגדולי תלמידי רבי חיים מוולוז'ין, שכיהן באותה תקופה כרב העיר. משה שמואל היה הבן הצעיר בין שישה בנים שכולם היו רבנים מפורסמים בליטא. בינקותו עברה המשפחה לקלווריה, ובהיותו בן שש עברה המשפחה לקובנה הגדולה, עם מינויו של אבי המשפחה כרבן של ערים אלו. בצעירותו למד בישיבה באיישישוק.
בשנת 1869 (תרכ"ט) התמנה כרבה של רמיגולה, מאוחר יותר כיהן כרבן של טרישיק וקורשן, ובשנת ה'תרנ"ט (1899) החליף את אחיו הרב רפאל שפירא ברבנות העיר בוברויסק, שבה כיהן עד פטירתו. בבוברויסק התקיימו זו לצד זו שתי קהילות יהודיות, העדה האשכנזית שרבה היה הרב שפירא, והעדה החב"דית שרבה היה האדמו"ר שמריה נח שניאורסון מחב"ד-קאפוסט, שני הרבנים היו ידידים ושיתפו פעולה בהנהגת הקהילות.
בנו הגדול ר' ראובן שפירא היה למדן מפורסם ונפטר בצעירותו. בנו הרב חיים צבי שפירא רבה של לאפיץ' כיהן אחריו ברבנות בוברויסק והיה מחשובי הרבנים ברוסיה בתקופתו, נפטר בי"ז בתמוז ה'תרצ"ג, 11 ביולי 1933.
על שמו נקרא נכד אחיו הרב משה שמואל שפירא מייסד וראש ישיבת באר יעקב.
קיטבג
קִיטְבֶּג (מהז'רגון הצבאי הבריטי: Kitbag; על פי האקדמיה ללשון העברית: שַׂק חֲפָצִים) הוא שק או תיק עשוי בד או אריג עבה, בצורת גליל, אשר נקשר מצידו האחד. בישראל משמש בעיקר לתיאור שק חפצים אישיים המשמש חיילים, אולם, באופן כללי, משמש גם לנשיאת ציוד ספורט ומחנאות. בעבר היו כלל החיילים מקבלים קיטבג ("א") עם גיוסם בבקו"ם ובמידת בצורך קיטבג נוסף ("ב") בבסיס בו הם משרתים. כיום חיילים קרביים מקבלים בבקו"ם תיק מסוג "צ'ימידן" (על פי האקדמיה ללשון העברית: צִיּוּדָן).
שאלת קיטבג
שאלת קיטבג היא ביטוי סלנג צה"לי המתאר שאלה שהתשובה עליה ברורה מראש וכן שהשואל יינזק מעצם הצגת השאלה. הביטוי חדר לסלנג עברי גם מחוץ למסגרת הצבא. מקורו של הביטוי הוא מצב כאשר חיילים שקיבלו פקודה לנוע ממקום למקום שאלו את מפקדיהם אם עליהם לקחת עמם את שק הציוד האישי ("קיטבג"), והתשובה הייתה, כמובן, שיש לקחתו.
זום (אלבום)
זום הוא אלבום הסולו ה-13 (ה-12 בעברית) של הזמר-יוצר שלום חנוך, שיצא בספטמבר 2016. האלבום עובד והופק מוזיקלית על ידי שלום חנוך, משה לוי ולואי להב, והוקלט באולפנו של חנוך - "האולימפוס הפרטי".
בעקבות האלבום ערך שלום חנוך הופעת איחוד עם חבריו ללהקת "תמוז".
איברהים קונה
איברהים קונה (בצרפתית: Ibrahim Koné; נולד ב-5 בדצמבר 1989) הוא כדורגלן גינאי-איווארי המשחק בעמדת השוער בפאולה היברניאנס.
קריירת מועדונים
קונה שנולד באביג'אן, התחיל את הקריירה שלו במחלקת הנוער אקסלנס המקומית ובגיל 18 הצטרף לדנגלה. במרץ קונה חתם בבולון. קונה שיחק לרוב בקבוצת המילואים של המועדון וב-23 בספטמבר 2009 ערך את הופעת הבכורה שלו בקבוצה הבוגרת בהפסד 1-0 לפריז סן-ז'רמן במסגרת גביע הליגה הצרפתי. בהמשך הקריירה שלו שיחק בקבוצות מהליגות הנמוכות בצרפת טארב, פאו, סטאד בורדו.
בורורו
הבורורו (שם מדעי: Mazama bororo), הוא מין של אייל, שגילויו חדש יחסית, בגודל קטן-בינוני בסוג מזאמה, אשר חי במזרח אמריקה הדרומית לחופי האוקיינוס האטלנטי. הוא תואר מדעית רק בשנת 1996 על ידי הגנטיקאי הספרדי פרופסור חוסה דואטרה לאחר שהתגלה מספר שנים לפני כן, והוא דומה מאוד למזאמה אדומה ולמזאמה ננסית. טווח התפוצה שלו מצומצם למדי, ומצבו נחשב למאוים.
איברהים קונה
קריירה בינלאומית
בצעירותו, קונה בנבחרת הנוער של חוף השנהב.
בשנת החליט לנצל את שורשיו הגינאים והחליט לייצג את גינאה. ב-25 באפריל 2018 זומן לראשונה לסגל הנבחרת וב-9 בספטמבר של אותה שנה ערך את הופעת הבכורה שלו בנבחרת בניצחון 0-1 נגד.
בורורו
תיאור
מבחינה חיצונית ומורפולוגית, הבורורו בעל הגודל הבינוני מהווה צורת ביניים בין מזאמה אדומה למזאמה ננסית. גוני הפרווה עם זאת, דומים יותר למזאמה האדומה. יש לו גובה כתפיים של כ-50 ס"מ, ומשקל ממוצע של 25 ק"ג; אורך הראש והגוף שלו כ-90 ס"מ. השדרה גמישה ומתעגלת כקשת, והגורם העיקרי לכך הוא האנטומיה של הרגליים אשר הקדמיות קצרות באופן ניכר מהאחוריות; צורת גוף זו מותאמת לפרסתני יער קטנים הנעים בצמחייה צפופה. הצוואר קצר ועבה, והראש קצר ומשולש. העצמות שמתחת לעיניים בולטות על רקע הפנים. העיניים בגודל בינוני, האף גדול, והלוע צר ומעוגל. האוזניים קטנות, רחבות וחלקות, וצורתן עגלגלה. לזכרים יש זוג קרניים קטנות, חדות ופשוטות, וחוסר הסיעופים מקל עליו לנוע בסבך מבלי שהקרניים יסתבכו בענפים. נקבות הבורורו חסרות קרניים, אך מעבר לכך הן זהות לזכרים במבנה הגוף וצבע הפרווה. אצל שני הזוויגים הזנב עבה ורחב.
הפרווה של הבורורו קצרה ודקה, ובעלת גוון כללי בצבע אדום או כתום הנוטה להיות כהה בעיקר בגב ובצלעות. במקרים מסוימים, ישנה שדרת נקודות דהויות על העורף והכתף. הצוואר נוטה להיות בצבע חום אפרפר בהיר וחיוור, ולעיתים הוא משחיר מעט על העורף והכתף. יש כתמים לבנים על בסיסי האוזניים, קצה הלסת, הגחון, המפשעה, פנים הרגליים, תחתית הזנב והחזה. בעוד שהרגליים הקדמיות זהות בצבען לגווני הגוף, הרגליים האחוריות נוטות להיות שחורות במיוחד בחלקן האחורי. הראש בצבע אדמדם-אפרפר, להוציא כתמים בהירים סביב העיניים, וכתם שחרחר דהוי המשתרע על המצח והחרטום. מעל הפרסות הכהות יש בדרך כלל כתמים בהירים.
תפוצה וביולוגיה
בית הגידול של מין זה מורכב מיער גשם טרופי וסוב-טרופי עם צמחייה סבוכה באחד מהאזורים האקולוגים בעלי המגוון הביולוגי הגדול בעולם, וכן מיערות על קו החוף, יערות אראיוקאריה, יערות שפלה, יערות הרריים וגבעות; הוא מצוי החל מגובה 30 מטר במישור החוף הנמוך לחופי האוקיינוס, ועד לאזורים מוגבהים בפתאומיות בגובה של 1,200 מטר מעל פני הים. האקלים באזור זה הוא סוב טרופי לח. אחד מהאזורים העיקריים שבהם ידועה אוכלוסייה של בורורור הוא המורדות של הר פרנאפיאקבה בסאו פאולו. הטמפרטורות בתחומי מחייתו 20–30 מעלות, וכמות המשקעים הממוצעת היא 2,000-1,000 מילימטר לשנה.
אין מידע רב על האקולוגיה של הבורורו. הוא יונק זהיר וחששן הפעיל לרוב בגפו, להוציא את תקופת הרבייה שאז הוא נראה לזמן מה עם בן זוג. הוא ככל הנראה פעיל דמדומים, ומסתמך רבות על ההסוואה שלו ביער החשוך כהגנה מפני טורפים כדוגמת יגואר. הוא אוכל פירות ואוכל עשב, וכן ניזון ממקורות צמחיים שונים כמו שתילי כרוב, קוקוס, לבבות דקל, שורשים וכדומה. הוא משחק תפקיד משמעותי בהפצת זרעי פירות וצמחים על פני היער. תוחלת החיים הממוצעת שלו בטבע כ-5 שנים.
מצב
הבורורו מסווג על ידי הרשימה האדומה של IUCN במצב השימור פגיע (VU); יש לכך מספר סיבות: המין כאמור אנדמי לטווח מצומצם בברזיל, ובהתחשב בשטחו הכולל ובתי הגידול המתאימים בו, נראה שהאומדן של האוכלוסייה הבוגרת קטן מ-10,000 פרטים. על פי הצפי, האוכלוסייה הבוגרת תמשיך לרדת בהדרגה עקב מספר איומים שימשיכו גם בשנים הבאות כמו ציד וטריפה על ידי כלבי בית שהפכו לפראים. המין גם מאוים מאוד עקב אובדן בית גידול ופגיעה באיכות היער על ידי המרת שטחים ממנו לגידולים חקלאיים כמו בננה ואקליפטוס. איום אפשרי אחר הוא תחרות על מקורות מחייה עם איילים אחרים כמו המזאמה האדומה.
על פי הרשימות הארציות והאזוריות של עולם החי הברזילאי הנתון בסכנה הכחדה, האיומים הקבועים על המין הם ציד לא חוקי, אובדן בית גידול הכולל גם שינויים שנעשים בבית הגידול על ידי ניצול לא חוקי של לבבות דקל, טריפה על ידי טורפים טבעיים וביתיים. איום אפשרי גם עשוי להיות מצד התפשטות מחלות זיהומיות של בקר.
המסגרת המשפטית העיקרית בברזיל לניהול של מינים בסכנת הכחדה וההגנה אליהם, הם הרשימה הלאומית הראשית של מינים בסכנת הכחדה, ורשימת היונקים המאוימים של פרנה. ההנחיות לשימור הבורורו הותוו על ידי תוכנית פעולה לאומית עבור איילים מאוימים בברזיל משנת 2012. מטרת התוכנית לטווח הארוך היא החזקה שוטפת של אוכלוסיות בורורו גדולות וביצוע מחקרים על הגנטיקה והטקסונומיה שלו כדי להעריך טוב יותר את היחס בינו לבין מזאמות אחרות ולאתר באמצעות זאת אוכלוסיות נוספות לא ידועות או כאלה שמוכרות כשייכות למינים אחרים. בין הפעולות העיקריות ניתן למנות חקיקה ציבורית, טיפוח בית גידול מתאים, מחקרים ביולוגים וסקרי תפוצה, והקמת תוכניות שימור לאתרים ספציפיים. רמת יישום התוכנית נבדקה לראשונה בנובמבר 2015.
אומדן האוכלוסייה העולמי של הבורורו מוערך בכ-8,500 פרטים בוגרים.
טרינום
באלגברה אלמנטרית, טרִינוֹם הוא פולינום המורכב משלושה איברים או מונומים.
משוואה טרינומית
משוואה טרינומית היא משוואה פולינומית הכוללת שלושה איברים. דוגמה לכך היא המשוואה x = q + x^m שנחקרה על ידי יוהאן היינריך למברט במאה ה- 18.
מקרה פרטי: טרינום ריבועי
בבתי הספר בישראל פירוק טרינום ריבועי נלמד החל מכיתה ט' כתחליף לנוסחת השורשים לפתרון משוואה ריבועית. טרינום מסוג זה מיוצג באופן הבא: ax^2+ bx+c.
במקרים אלו נחפש שני מספרים a_1,\ a_2 המקיימים את השוויונות.
שכן אז ניתן לפרק כך:.
(השוויון גורר את השוויון  ולכן ניתן להוציא את הגורם המשותף ).
לדוגמה, הפולינום הוא דוגמה לטרינום שמקדם החזקה הגבוהה ביותר הוא 1. מנוסחת השורשים נקבל שהשורשים של הפולינום הם. לפי הפירוק הטרינומי:
ונקבל מהפירוק שהשורשים של הפולינום הם.
דוגמה נוספת, הפולינום 3x^2-2x-5 הוא דוגמה לטרינום שמקדם החזקה הגבוהה ביותר שונה מ-1. מנוסחת השורשים נקבל שהשורשים של הפולינום הם. לפי הפירוק הטרינומי:
נחפש שני מספרים a_1,\ a_2 שמקיימים את השוויונות, המספרים מקיימים את השוויונות הללו, ולכן נוכל לפרק כך:
.
אותה תוצאה יכולה להינתן על ידי חוק רופיני, אך עם תהליך מורכב וארוך יותר.
ג'ניפר הוקינס
ג'ניפר הוקינס (באנגלית: Jennifer Hawkins; נולדה ב-22 בדצמבר 1983) היא דוגמנית ומנחת טלוויזיה אוסטרלית. מיס תבל לשנת 2004.
ביוגרפיה
הוקינס נולדה בניוקאסל, ניו סאות' ויילס שבאוסטרליה לגייל ורוברט, כאחת מארבעה ילדים, היא הייתה מעודדת בקבוצת הרוגבי "Newcastle Knights", ובקבוצת הכדורסל "Hunter Pirates" ועבדה ככוריאוגרפית של קבוצת ריקודים שסיירה באוסטרליה ומתמחהבהיפ-הופ ובלט.
קריירה
לפני שהשתתפה במיס תבל 2004, קיבלה הוקינס עצות ממיס אוסטרליה הקודמת, אשלי טלבוט, שייצגה את אוסטרליה במיס תבל 2003, ולמדה ספרדית בסיסית לפני שנסעה לאקוודור. עם זאת, הוקינס לא השתתפה בתחרות מיס אוסטרליה, אלא בתחרות המקבילה מיס יוניברס אוסטרליה, בה זכתה במקום הראשון ונבחרה לייצג את מדינתה בתחרות מיס תבל.
בשנת 2004 היא נבחרה לייצג את אוסטרליה בתחרות מיס תבל שנערכה באקוודור ושם לקחה את המקום הראשון, היא הבלונדינית הראשונה שזכתה בתואר מאז אנגלה ויסר ב-1989.
דוגמנות
בשנת 2010 הופיעה בעירום במגזין "מארי קלייר" במסגרת פרויקט הבא לעודד דימוי גוף חיובי.
טלוויזיה
בשנת 2004 חתמה חוזה עם רשת הטלוויזיה "Seven Network". הופעותיה הראשונות היו כמגישה אורחת בתוכנית הטיולים של הרשת "The Great Outdoors", שם לקחה את הצופים לסיורים ברחבי העולם. שנה לאחר מכן היא הפכה למגישה קבועה בתוכנית, מה שהביא לה מועמדות לפרס לוגי לשנת 2006 לכישרון הנשי החדש ביותר. בשנת 2009 הסדרה הפסיקה את שידוריה.
בשנת 2006 היא השתתפה בגרסה האוסטרלית של התוכנית "רוקדים עם כוכבים", בעונתה הרביעית. באותה שנה השתתפה בוידאו קליפ לשיר "Elevator Love", שנכלל מתוך אלבומו השלישי של גאי סבסטיאן.
בשנת 2013 נבחרה להחליף את שרה מרדוק בהנחיית הגרסה האוסטרלית של התוכנית "הטופ מודל הבאה" בעונתה השמינית עד לביטולה לאחר שידור העונה העשירית.
חיים אישיים
באוקטובר 2019 ילדה בת בשם פרנקי ויולט הוקינס וול, ומתגוררת עמה בסידני, אוסטרליה.
בשנת 2015 פתחה הוקינס את חנות הבגדים Myer החדשה במרכז העיר הובארט לאחר ששריפה הרסה את החנות המקורית בספטמבר 2007.
יושב ראש הכנסת
יושב ראש הכנסת הוא ראש הרשות המחוקקת בישראל, ותפקידו לנהל את ענייני הכנסת, לייצג אותה כלפי חוץ, לשמור על כבודה, על סדר ישיבותיה ועל קיום תקנונה. יושב ראש הכנסת המכהן הוא אמיר אוחנה מסיעת 'הליכוד'.
בהיעדר נשיא המדינה מישראל או כאשר נבצר מנשיא המדינה למלא את תפקידו, ממלא יושב ראש הכנסת את תפקידו.
מעמד יו"ר הכנסת
תפקיד יושב ראש הכנסת הוא תפקיד ממלכתי. מרגע שנבחר על ידי הכנסת, הוא מחויב לכל חברי הכנסת מכל סיעות הבית במידה שווה אף על פי שהוא משתייך למפלגה מסוימת, לרוב המפלגה הגדולה בקואליציה. על פי הנוהג הממלכתי בישראל, גם סמכויות טקסיות וממלכתיות יש לפזר בין ראשי המדינה, ולכן פותח יושב ראש הכנסת את חגיגות יום העצמאות בטקס הדלקת המשואות בהר הרצל אשר בירושלים.
יושב ראש הכנסת, מתוקף תפקידו, מוזמן לכל האירועים והטקסים הממלכתיים ורשאי לנאום בהם אם רצונו בכך. הוא מקבל משלחות וראשי מדינות בכנסת כאשר הם מגיעים ומברך אותם במליאת הכנסת בעת שהותם, נוסע לכנסים ברחבי העולם ומשמש כנציג הכנסת והמדינה הבכיר ביותר במשלחת.
יושב ראש הכנסת נחשב במעמדו מבחינת שכר לשר בממשלה. הוא זכאי להעסיק שלושה עוזרים פרלמנטריים בנוסף לראש לשכה ומזכירות שהוא מקבל מהמשכן. יו"ר הכנסת מקבל רכב שרד ונהג צמוד, זכאי לשירותי אבטחה מטעם המדינה ורשאי לקבל דירה מטעם המדינה בירושלים אם הוא אינו תושב העיר או סביבתה הקרובה. ליו"ר הכנסת לשכה פרלמנטרית בכנסת בקומה השנייה בה הוא מקבל אורחים מהארץ וחו"ל.
בחירת יו"ר הכנסת
ממועד כינוס הכנסת ועד לבחירת יושב ראש קבוע, מנוהלות ישיבות המליאה על ידי יושב ראש זמני.
באופן מסורתי נבחר יו"ר הכנסת מהסיעה הגדולה בכנסת ונתמך לרוב על ידי סיעות הקואליציה ולעיתים קרובות אף על ידי סיעות אחרות. בחלק מן הכנסות יו"ר הכנסת נבחר פה אחד עקב מועמדות יחידה וללא מתנגדים או נמנעים.
במספר מקרים יושב ראש הכנסת לא היה מועמד הקואליציה: נחום ניר-רפאלקס היה יו"ר הכנסת הראשון מאז הקמת המדינה אשר לא היה ממפלגת השלטון ונבחר על ידי קואליציית ניר אשר התאגדה כקואליציית אד הוק לצורך בחירתו, בניגוד לרצון מפלגת השלטון, מפא"י, ששאפה למנות לתפקיד את ברל לוקר.
שלמה הלל היה יושב הראש מטעם המערך בממשלת הרוטציה ונשאר בתפקידו גם לאחריה. אברהם בורג, שנבחר כחבר מפלגת השלטון ב-1999, לא נמנה עם מפלגת השלטון אחרי חילופי השלטון ב-2001, במהלך כהונתה של הכנסת החמש עשרה, אם כי מפלגתו הייתה חברה באותה ממשלה.
בשנת 2006 נבחרה לראשונה אישה לתפקיד, דליה איציק מקדימה.
המשבר הפוליטי-חוקתי בכנסת ה-23
לאחר הבחירות לכנסת ה-23 התגבש רוב בכנסת לבחירת יושב ראש קבוע שיחליף את היושב ראש בפועל, יולי אדלשטיין. מספר ימים לפני השבעת הכנסת הועברה פנייה רשמית בנושא מטעם מפלגת כחול לבן. יום לפני השבעת הכנסת הודיע אדלשטיין כי לא יאפשר הצבעה על החלפתו ביום השבעת הכנסת, בטענה שהחלפת יושב הראש תסכל את המשא ומתן לממשלת אחדות. בעקבות כך, הוגשו מספר עתירות לבג"ץ בדרישה לחייב את אדלשטיין לקיים את הדיון וההצבעה. היועץ המשפטי לכנסת, עו"ד איל ינון, פרסם חוות דעת בה תיאר חשש מתקלה משטרית, אך גישה זו נדחתה בדיון הראשון ובפסק הדין שניתן בהמשך בבג"ץ. השופט חנן מלצר אמר בעניין החשש מתקלה משטרית, שניסיון העבר מלמד כי יו"ר כנסת שאינו מהקואליציה יכול לעודד את עצמאות הכנסת ולאפשר לה למלא את תפקיד האיזון של הרשות המבצעת.
בפסק הדין מ-23 במרץ, בג"ץ חייב את אדלשטיין לכנס את המליאה לבחירת יושב ראש לא יאוחר מ-25 במרץ. ב-25 במרץ הודיע אדלשטיין על התפטרותו מתפקידו כיו"ר הכנסת ונעל את ישיבת המליאה מבלי להעלות על סדר היום מינוי יושב ראש כנסת חדש. בכך הייתה אמורה ההצבעה להידחות לשבוע הבא. מאחר שעל-פי תקנון הכנסת, התפטרות יושב ראש הכנסת נכנסת לתוקף רק בחלוף 48 שעות. היועץ המשפטי לכנסת איל ינון דרש מאדלשטיין לקיים את צו בית המשפט, אך האחרון סירב ובכך הפר את צו בית המשפט. בליל אותו היום, בתגובה לעתירה נוספת, העניק בג"ץ לזקן חברי הכנסת, עמיר פרץ, את הסמכות לכנס את מליאת הכנסת לצורך קיום ההצבעה על בחירת יושב ראש כנסת חדש ומילוי צו בית המשפט.
ב-26 במרץ כינס פרץ את מליאת הכנסת וח"כ בני גנץ, שבאותה עת היה חבר הכנסת שעליו הוטל להרכיב את הממשלה, נבחר לתפקיד יושב הראש. ב-17 במאי נבחר יריב לוין ליושב ראש הכנסת במקומו של גנץ.
נשיאות הכנסת
ליושב ראש הכנסת מספר סגנים שאף הם נבחרים על ידי מליאת הכנסת. ביחד הם מהווים את נשיאות הכנסת. כאשר יושב ראש הכנסת נעדר מן הארץ או כאשר נבצר ממנו זמנית למלא את תפקידו, משמש אחד מסגניו ממלא מקום יושב ראש הכנסת. אם מועבר יושב ראש הכנסת מתפקידו או שנבצר ממנו דרך קבע למלא את תפקידו, משמש אחד מסגניו כיושב ראש הכנסת בפועל. את הסגן המשמש בתפקיד, מבין סגני יושב ראש הכנסת, בוחרת ועדת הכנסת. לממלא מקום יושב ראש הכנסת או ליושב ראש הכנסת בפועל כל הסמכויות המיוחדות בחוק ליושב ראש הכנסת, ובכלל זה לשמש כממלא-מקום נשיא המדינה.
מרי מורה
מרי מורה (באנגלית: Mary Moraa; נולדה ב-15 ביוני 2000) היא אתלטית קנייתית, זוכת מדליית ארד באליפות העולם (יוג'ין 2022) בריצת 800 מטר.
ביוגרפיה
ויליאמס נולדה בקניה.
2019
באליפות העולם שנערכה בדוחה שבקטר בשנת 2019 סיימה מורה במקום 11 בריצת שליחים משולב 4x400 מטר בתוצאה של 3:17.09 דקות.
2021
באולימפיאדת טוקיו (2020) סיימה מורה במקום 15 בריצת 800 מטר בתוצאה של 2:00.47 דקות.
מדליית ארד באליפות עולם
באליפות העולם שנערכה ביוג'ין, אורגון, ארצות הברית ב-24 ביולי 2022 זכתה במדליית ארד בריצת 800 מטר בשיא אישי חדש של 1:56.71 דקות, אחרי אתינג מו מארצות הברית (1:56.30 דקות) וקילי הודג'קינסון מהממלכה המאוחדת (1:56.38 דקות).
המהפכה השולית
המהפכה השולית, הידועה גם בשם "מהפכת התועלת השולית" (באנגלית:“Marginal Revolution” או “Utility Marginal Revolution” בהתאמה), היא תפיסה כלכלית אשר הביאה לשינוי חשיבה משמעותי בעולם הכלכלה. התפיסה היא פרי יצירתם של ההוגים ויליאם סטנלי ג'בונס האנגלי, קארל מנגר האוסטרי ולאון וולרס הצרפתי בסוף המאה ה-19. בהתבסס על ההנחה כי האדם הוא רציונלי ביסודו ומבקש להגשים רצונותיו ושאיפותיו, גורסת התפיסה כי בשוק חופשי אנשים מקבלים החלטות בהסתמך על הסיפוק או התועלת שאותו מוצר יספק להם לדעתם במידת רכישה. בצורה זו ישנה השפעה על מחירו של מוצר מתוך ההנחה כי אדם ימשיך לצרוך את המוצר כל עוד התועלת השולית ממנו שווה למחירו. כנגזרת מכך, ירידה במחיר תביא באופן ישיר לעלייה בביקוש למוצר, ולהפך – עלייה במחיר המוצר תקטין את הביקוש למוצר. בדרך זו העלתה המהפכה השולית את רעיון הביקוש בכלכלה כקובע את ערך המוצר, ויצאה חוצץ כנגד הכלכלה הקלאסית שגרסה אודות היצע וייצור כמשתנים הבלעדיים הקובעים זאת.
ניצני המהפכה
ברבע האחרון של המאה ה-19 החלה המודעות בענייני כלכלה לגבור בצורה הדרגתית ותאוריות כלכליות רבות החלו להתפתח עקב העניין הרב שנוצר בתחום. דוגמה עיקרית לכך היא האסכולה האוסטרית ("Austrian School") שהייתה קבוצת מלומדים אוסטרים באוניברסיטת וינה – ובהם קרל מנגר עצמו – אשר הייתה בעלת השפעה ניכרת ודשה רבות בעניינים כלכליים והחלה לפעול בין השאר בעקבות השגשוג הכלכלי באוסטריה במהלך השנים 1867–1873 והמיתון הכבד אליו נקלעה מיד לאחר מכן. דוגמה נוספת לעליית חשיבות הכלכלה כתחום היא הפיכתה למקצוע אקדמי אשר בשנת 1871 החל להילמד כמקצוע בפני עצמו באוניברסיטאות באירופה.
הגישה הכלכלית שמשלה בכיפה באותה העת הייתה הגישה הכלכלית הקלאסית אשר נוסדה בסוף המאה ה-18 והוגיה המרכזיים היו אדם סמית וג'ון סטיוארט מיל. סמית' ומיל האמינו כי המערכת הכלכלית היא מערכת חופשית אשר שואפת ונעה למצב אופטימלי של שיווי משקל – היינו יעילות בייצור וניצולו המלא של הייצור – אשר השגתו תבטיח תעסוקה מלאה לכלל גורמי המשק הלכה למעשה.
ויליאם סטנלי ג'בונס
בשנת 1860 כתב ג'בונס לאחיו: "אחת האמיתות הגדולות והחשובות ביותר היא כי ככל שהכמות של מוצר מסוים שאדם צורך גדלה, כך התועלת או הרווח שהוא מפיק מן המנה האחרונה של אותו מוצר יורדת בהדרגה". במקביל החל ג'בונס לראות את הכלכלה כתחום מתמטי לכל דבר וגרס כי על כלכלנים להיות קודם כל מתמטיקאים. "כלכלה פוליטית היא סוג של מתמטיקה מעורפלת אשר מחשבת את הסיבות והתוצאות של התעשייה", כתב במכתב לאחותו עוד בשנת 1858. "אני מקווה כי אהיה מתמטיקאי ברמה מספקת, שכן בלעדי זאת שום דבר אינו בר השגה בעולם הכלכלי המתפתח של ימינו".
בכך החל הקשר העמוק בין כלכלה ובין מתמטיקה אשר בא לידי ביטוי בעצם הצגת מודלים של כלכלה בהסברים חישוביים מתמטיים.
חשיבותו ותרומתו ההיסטורית
חשיבותו ההיסטורית של ג'בונס היא בכך שהוא היה הראשון שהבין והעלה על נס את חשיבות הערך של מוצר ואת עקרון השוליות, כבר ב-1866 כאשר פרסם רשמית את הגותו. במידה רבה התבסס מנגר על כתביו של ג'בונס כאשר הקדיש עצמו לכתיבה על כלכלה פוליטית עד שזו אכן הבשילה וראתה אור בשנת 1871.
תרומתו המשמעותית של ג'בונס היא הוספת הנדבך החישובי-מתמטי לשם הסברים כלכליים. בסוף המאה ה-19 היה מדובר בדרך מתודולוגית חריגה אשר לא נעשה בה שימוש רב עד אז. ג'בונס, ובמידה רבה ומשמעותית יותר גם וולרס (מנגר לא השתמש כמעט כלל בחישובים מתמטיים ולא היה חסיד השיטה), השתמשו בחישובים מתמטיים רבים ולרוב ספגו מכך ביקורת על כך שהם הופכים את ענף הכלכלה מענף עממי ורחב לענף אקדמי אשר יהיה מנת חלקם של מתי מעט בלבד. הכעס נבע בעיקר מעצם ההפשטה המתמטית שעשו השניים לתופעות חברתיות רחבות, אולם נבלם במידה רבה בעקבות עליית המרקסיזם מספר שנים מאוחר יותר אשר השיב את המשתנים החברתיים כמסבירי מודלים כלכליים. אולם בכך הייתה זו עבור ג'בונס פריצת דרך אשר הציגה בפני הכלכלה כלים חשובים לשם הסבר תופעות ומתן מענה לבעיות שהם מציגות.
המהפכה הסובייקטיבית
העובדה כי כוס מים וכוס יהלומים יכולים להיות שווים בערכם לפי הגישה הקלאסית נראתה בעיני מנגר כתמוהה. העובדה כי הגישה הקלאסית אינה לוקחת כלל בחשבון את ערכו של מוצר בעיני הצרכן כמשתנה מסביר בכלכלה נראתה כבלתי מניחה את הדעת בעיני מנגר. בהתבסס על ההנחה כי אדם הוא רציונלי מטבעו ומעוניין בסיפוק רצונותיו, טען מנגר כי ערכו של מוצר לא נקבע אך ורק בהסתמך על כמות העבודה שהושקעה בו או ערך העבודה בפני עצמו, אלא בעצם על הערך הסובייקטיבי שלו בעיני הצרכנים, ולא היצרנים, ובמידת הרצון שלנו להשיג את אותו המוצר:
מלינדה מקגרו
מלינדה מקגרו (באנגלית: Melinda McGraw; נולדה ב-25 באוקטובר 1963) היא שחקנית אמריקאית.
המהפכה השולית
המהפכה הסובייקטיבית
"ערך מוצר נקבע על ידינו באמצעות הצורה בה אנו רואים אותו וכן באמצעות ההכרה כי אנחנו רואים בו אמצעי לשם סיפוק הצרכים שלנו".
מלינדה מקגרו
ביוגרפיה
מקגרו נולדה בניקוסיה כצעירה מבין שלוש בנות של זוג הורים אמריקאים, אביה היה דיפלומט בסוכנות האמריקנית לפיתוח בינלאומי, היא למדה בהאקדמיה המלכותית לאמנות הדרמה.
המהפכה השולית
המהפכה הסובייקטיבית
תזה זו של מנגר ידועה בשם "המהפכה הסובייקטיבית" ולוקחת את משתנה כמות העבודה המושקעת במוצר כמשתנה קבוע, ומסבירה את ערכו לא בעלות הייצור אלא בתועלת או בהנאה שהצרכן יכול להפיק ממנו. זהו למעשה הביקוש למוצר, וההיצע – היינו הכמות הזמינה שלו בשוק לצריכה – לא צריכה להוות המשתנה העיקרי.
מלינדה מקגרו
קריירה
ב-1992 שיחקה בפרק של הסדרה "סיינפלד" כבחורה שג'רי מתאהב בה, ושיחקה בסדרה "הגורם האנושי" ברשת ABC. היא שיחקה במספר פרקים של "תיקים באפלה" כאחותה של דיינה סקאלי.
המהפכה השולית
אופן קביעת ערך מוצר
"כיצד יכול להיות שליטר מי שתייה אינו בעל ערך בעינינו בנסיבות קבועות, ולעומת זאת כמות קטנה ומזערית של יהלומים או זהב היא בעלת ערך גבוה מאוד בדרך כלל? התשובה מאוד פשוטה: היהלומים כל כך נדירים בעולמנו שכולם יכולים להימצא על חזה של גברת, וגם הזהב נדיר כל כך עד שניתן להכניסו לחדר אחד. שתיית מים מאידך, היא כה נפוצה עד אשר קשה לחשוב על מאגר מים אחד שיהיה מסוגל להכיל את כל המים בעולם ולכן האדם צורך מים ואינו מרגיש רע להותיר כמות גדולה של מים ללא שימוש. אולם אין זה המקרה עבור יהלומים, שכן הם מאוד נדירים. לכן, לכמות מסוימת של מי שתייה אין ערך רב מדי עבור האדם, אולם לכמות מסוימת של יהלומים וזהב יש ערך גבוה מאוד". אולם בכך לא היה הסבר מספק ומנגר פנה להסבר נוסף המאיר את האופן בו מעניק האדם ערך למוצר. מנגר טען כי כל יחידה נוספת של מוצר מסוים – ממנו לאדם יש כבר בכמות רבה – תוסיף פחות תועלת לאותו הצרכן ולפיכך תשפיע ישירות על ערכו.
מלינדה מקגרו
קריירה
ב-2006 שיחקה יועצת פוליטית למתמודד לנשיאות ארצות הברית בסדרת הטלוויזיה "הבית הלבן", היא הופיעה בתפקידי אורח בסדרות "הפרקליטים" ו-"משתגעים מאהבה, ב-2008 היא שיחקה בסרטו של כריסטופר נולאן "האביר האפל".
המהפכה השולית
אופן קביעת ערך מוצר
נניח כי לאיכר יש 100 חביות של חיטה. את הנתח הראשון מהמכסה יקצה עבור עצמו ועבור משפחתו; את הנתח השני יקצה לשם זריעה באדמה למען יבול עתידי; מהנתח השלישי יפיק בירה; הנתח הרביעי יוקצה לבקר; התפוקה החמישית תוקדש להאכלת חיות המחמד שלו וכן הלאה. ניתן לראות בעצם כי ישנה ירידה ברמת החשיבות – הנתח הראשון עבור האיכר ומשפחתו הוא הכי חשוב בעיניו משום שהחיטה חיונית להמשך קיומם. התפוקה השנייה היא שנייה בחשיבותה כראות עיניו, ובוודאי יותר חשוב מהאכלת חיות המחמד שלו. הסבר זה ייוודע לימים בתור המושג "תועלת שולית פוחתת".
ניתן לראות בכך מעין פתרון לפרדוקס המים והיהלומים ("Diamond-Water paradox"). במצב רגיל, היות שהאדם מטבעו רציונלי ושואף למקסם רווחיו, סביר להניח שיעדיף כוס יהלומים על פני כוס מים. אולם, אם אותו אדם מצוי כעת במדבר וצמא גדול מקנן בגופו, כוס יהלומים כלל לא תעניין אותו משום שהיא אינה יכולה להפיק שום תועלת עבורו ולכן יעדיף את כוס המים על פני כוס היהלומים. מכך ניתן להסיק כי הכול תלוי במצב האדם בזמן נתון.
מלינדה מקגרו
קריירה
בשנת 2010 השתתפה בסרט הנעורים "סקייטלנד" בכיכובה של אשלי גרין. באותה שנה שיחקה בעונה השנייה של הסיטקום "גברים בגיל הזה" בכיכובו של ריי רומנו. בשנת 2013 השתתפה בסיטקום "בן וקייט" ברשת FOX בתפקיד ורה. בשנת 2016 החלה לגלם את פטרישיה בסדרת הדרמה "מגורש", ושבה גם לעונתה השנייה.
המהפכה השולית
חשיבותו ותרומתו ההיסטורית
בזכות כתביו של מנגר פרצה המהפכה השולית לתודעה. חשיבותו העיקרית הייתה ביצירת אלטרנטיבה לגישה הקלאסית והוכחתה על תופעות בסיסיות בכלכלה כגון קביעת ערכים של מוצרים שונים מקרים שאותם לא הצליחה להסביר. באמצעות גישתו של מנגר ו"המהפכה הסובייקטיבית" נקבע כי ערכו של מוצר הוא סובייקטיבי ולא רק אובייקטיבי דטרמיניסטי, וכך נולד מושג הביקוש – אשר במידה רבה נראה לנו כיום כמתבקש.
מלינדה מקגרו
חיים אישיים
ב-2000 נישאה למלחין סטיב פירסון.
המהפכה השולית
תאוריית שווי המשקל הכללי
עיקר הטיעון של וולרס גורס כי רק באמצעות סחר חופשי יוכלו בני האדם להשיג יחסיות בין התועלת השולית לבין מחירים. בכך יש לצרכנים כוח להשפיע על קביעת המחירים בשוק החופשי.
לפי הטיעון של וולרס, לכל מוצר ישנה "פונקציית ביקוש" אשר מבטאת שילוב של ארבעה גורמים:
לעומת פונקציית הביקוש, קיימת פונקציית היצע עבור כל מוצר בשוק שמבטאת את הכמות שהצרכנים יספקו לשוק בהתחשב הגורמים הבאים:
חשיבותו ותרומתו ההיסטורית
ייחודיותו של וולרס נמדדת ראשית במובן המתודולוגי בו פיתח את תורת ה"מהפכה השולית" – מתודולוגיה מתמטית, אשר כאמור לא הייתה נפוצה כלל באותה העת ואף עוררה זעם וחמה לא פעם. אולם, ייחודיותו המשמעותית יותר הייתה יצירת הקשר האנליטי בין תועלת שולית לבין מחיר שוק וכאן הוא הצליח הרבה יותר מאשר ג'בונס ומנגר. מנגר ניסה לקשור בין השניים כפי שעשה וולרס, אולם לא הצליח להגיע לרמת תוקף והתאמה גבוהים דיים כדי להוכיח טענתו. בכך היה וולרס לפורץ דרך מבחינת הגות כלכלית ופרץ את הסכר עבור הוגים רבים נוספים אשר באו להוסיף על רעיונו, בין השאר קנת' ארו (Kenneth Arrow), ג'רארד דברו (Gerard Debreu), וליונל מקנזי (Lionel McKenzie) בשנות החמישים של המאה העשרים.
האם הייתה זו אכן מהפכה?
מבחינה כרונולוגית, הרי שהמהפכה השולית לא הייתה תגליתם הבלעדית של ג'בנוס, מנגר ווולרס והם לא היו הראשונים אשר הגו אודותיה. שלושים שנה לפני פרסומו הראשון של ג'בונס, פיתחו ויליאם לויד וסמואל לונגפילד, שני כלכלנים בריטים, את ההבדל בין תועלת כללית לשולית ולמעשה הם אלה שהיו הראשונים שדנו במושג, גם אם לא נקרא אז בהכרח בצורה זו. יתרה מזאת, מלבד לויד ולונגפילד היו אלה ג'ול דופוויט והרמן גוסן אשר, כבר בשנות החמישים של המאה ה-19, הראו עניין רב אודות רעיון התועלת השולית וניסו למצוא את הקשר בינו לבין התנהגות צרכנים.
אולם כל אלה לא השכילו לפתח את התורה אל מעבר למה שעשו בפועל ג'בונס, מנגר ווולרס. לכן מבחינה זו ניתן לראות את המהפכה כתהליך מתמשך, אשר במשך 40 שנה (1834–1874) ובהתפרס על מספר מדינות שונות, היה נחלתם של מספר כלכלנים ונבנה בשלבים הדרגתיים. לא הייתה זו, אם כן, "מהפכה" במובן המודרני כפי שאנו מכירים אותו כיום ואופי התקופה השפיע רבות על התפתחותה.
מן הצד השני, יש הרואים דווקא באופי התקופה כגורם אשר בגינו יש לראות את ה"מהפכה השולית" כמהפכה לכל דבר מעצם הנסיבות שבה. העובדה כי רעיון המהפכה נהגה בתקופה הטרום-גלובלית על ידי מספר כלכלנים שונים אשר חשו בו כמבעבע מתחת לפני השטח, במספר מדינות שונות ללא שום התקשרות ותיאום ביניהם בשלביה המוקדמים, היא זו אשר מעניקה לה ייחודיותה. יכול מאוד להיות כי לו היו מתקשרים זה עם זה, הייתה לובשת המהפכה אופי יחידני, מסודר ומאורגן יותר ובמידה רבה מאבדת מן הייחודיות שבעצם התגלגלותה והתפתחותה.
סיבה נוספת אשר בגינה ניתן לראות ב"מהפכה השולית" מהפכה לכל דבר היא העובדה שהיא הצליחה היכן שהגישה הקלאסית כשלה באותה העת. הגישה הנאו-קלאסית אשר נולדה מן ה"מהפכה השולית" היא זו אשר היה בידה לספק הסברים היכן שהגישה הקלאסית נותרה אילמת וחסרת קול.
היה זה ההיסטוריון והפילוסוף תומאס קון אשר תיאר את המדע כרצף של התפתחויות מדעיות עוקבות ברצף באמצעות חידוש ותיקון התאוריות המדעיות ששלטו עד תקופת זמן מסוימת. מבחינה זו יש בהחלט לראות את המהפכה כגורם חשוב בהתפתחות ענף הכלכלה וההיסטוריה הכלכלית וכנקודת ציון דרך אשר לא ניתן בשום פנים להתעלם ממנה. המהפכנות והחדשנות לפיכך של ג'בונס, מנגר ווולרס היא שימת הדגש על ביקוש ולא עוד על ההיצע; על תועלת הצרכן ולא על עלות הייצור; על חשיבות הערך של המוצר בעיני הצרכנים; על ההעדפות הרציונליות של הצרכנים כמשתנים העיקריים; ועל יכולת הצרכנים להשפיע על מחירים בשוק.
לפיכך הפך הרבע האחרון של המאה ה-19 לתקופה מהפכנית כאשר כלכלנים החלו לאמץ פרדיגמות ולעבוד לאורן. ג'בונס, מנגר וולרס יצרו פרדיגמה אשר היוותה כצומת דרכים משמעותית ובעלת חשיבות מרכזית בכלכלה אשר ממנה הסתעפו נתיבים רבים בחקר הענף.
אדוארדו מנג'רוטי
אדוארדו מנג'רוטי (באיטלקית: Edoardo Mangiarotti; 7 באפריל 1919 – 25 במאי 2012) היה סייף איטלקי שהתמחה בדקר וברומח. אלוף אולימפי בעל 13 מדליות, מהן 6 זהב. אלוף עולם בעל 26 מדליות, מהן 13 זהב. הוא מדורג במקום הרביעי מבין כל הספורטאים בכל הזמנים, במספר המדליות האולימפיות שצבר. הוא הסייף שצבר את מספר המדליות הרב ביותר בהיסטוריה, כולל את המשחקים האולימפיים ואת אליפויות העולם (39 מדליות בסך הכל). הוא זכה במדליה בכל התחרויות האולימפיות שבהן השתתף למעט תחרות אחת.
ביוגרפיה
מנג'רוטי נולד ברנאטה שבמחוז לומברדיה, למשפחת סייפים מפורסמת. אביו ג'וזפה, אלוף איטליה 17 פעמים וסייף אולימפי בדקר (לונדון 1908). אביו תכנן כך שגרם לו להשתמש בידו השמאלית, במקום ידו הימנית הטבעית. אחיו הבכור דריו, אף הוא אלוף עולם שזכה במדליית זהב באליפות שנערכה בקהיר, מצרים בשנת 1949 בתחרות דקר אישית, בעל 9 מדליות עולמיות, מהן 5 זהב ואלוף אולימפי בעל 3 מדליות אולימפיות, מהן 1 זהב. מריו אחיו הצעיר זכה אף הוא במדליית כסף באליפות העולם בתחרות דקר קבוצתית.
תחילת הקריירה, במדליית זהב אולימפית
באולימפיאדת לונדון (1948) זכה מנג'רוטי ב-3 מדליות, 2 כסף ו-1 ארד. מדליות כסף בתחרות דקר קבוצתי ובתחרות רומח קבוצתי. מדליית ארד בתחרות דקר אישי.
אולימפיאדת השיא
באולימפיאדת הלסינקי (1952) זכה מנג'רוטי ב-4 מדליות, 2 זהב ו-2 כסף. מדליות זהב בתחרות דקר אישי ובתחרות דקר קבוצתי, מדליות כסף בתחרות רומח אישי ובתחרות רומח קבוצתי.
באולימפיאדת מלבורן (1956) זכה מנג'רוטי ב-3 מדליות, 2 זהב ו-1 ארד. מדליות זהב בתחרות דקר קבוצתי ובתחרות רומח קבוצתי. מדליית ארד בתחרות דקר אישי. נוסף לכך סיים במקום 18 ברומח אישי.
באולימפיאדת רומא (1960) זכה מנג'רוטי בשתי מדליות, זהב וכסף. מדליית זהב בתחרות דקר קבוצתי ומדליית כסף בתחרות רומח קבוצתי ובכך הפך באותה העת לספורטאי המעוטר ביותר בכל הזמנים במשחקים האולימפיים עם 13 מדליות, לאחר ששבר את שיאו של האתלט פאבו נורמי מפינלנד (12 מדליות) מאמסטרדם 1928. שיא זה החזיק מעמד עד לטוקיו 1964 שבה שברה את השיא המתעמלת לריסה לטינינה מברית המועצות עם 18 מדליות, שיא שנישבר רק בלונדון 2012 על ידי השחיין מייקל פלפס מארצות הברית (22 מדליות).
בשנת 2012 נפטר מנג'רוטי בגיל 93 במילאנו.
טובי אמוסן
אולווטובילובה איומידה "טובי" אמוסן (באנגלית: Oluwatobiloba Ayomide "Tobi" Amusan; נולדה ב-23 באפריל 1997) היא אתלטית ניגרית, אלופת העולם (יוג'ין 2022) ושיאנית העולם (12.12 שניות) בריצת 100 מטר משוכות.
ביוגרפיה
אמוסן נולדה בעיר לייבו אודה שבמדינת אוגון  - בדרום מערב ניגריה. גילתה כישרון לריצה כבר בגיל צעיר. ב-2013 זכתה במדליית כסף באליפות אפריקה לנוער וב-2015 זכתה במדליית הזהב בריצת 100 מטר משוכות באליפות אפריקה לנוער. היא זכתה במדליית הזהב בריצה זאת גם במשחקי אפריקה ב-2015. ב-2016 החלה ללמוד באוניברסיטת טקסס באל פאסו שבארצות הברית.
נחום זאב דסלר
הרב נחום זאב דסלר (י"ט באדר א' ה'תרפ"א, 27 בפברואר 1921 - י"ח בשבט ה'תשע"א 23 בינואר 2011) רב ומחנך חרדי אמריקאי, דיקן האקדמיה העברית של קליבלנד ומייסדה.
טובי אמוסן
2016
באולימפיאדת ריו דה ז'ניירו (2016) סיימה אמוסן במקום 11 בריצת 100 מטר משוכות בתוצאה של 12.91 שניות.
נחום זאב דסלר
ביוגרפיה
נולד בקלם, לבלומה ולרב אליהו אליעזר דסלר, שהיה משגיח ישיבת פוניבז'. אמו היא בתו של הרב נחום זאב זיו בנו של הסבא מקלם שאת שמו הוא נשא. בשנת 1928 עברה משפחתו לאנגליה, בצעירותו למד בישיבת עץ חיים בראשות הרב מרדכי פוגרמנסקי. לאחר מכן עבר ללמוד בישיבת טלז בליטא. בשנת ת"ש (1940), כשנה לפי כניסת הגרמנים לטלז נסע לארצות הברית יחד עם שניים מרבני הישיבה הרב אליהו מאיר בלוך והרב חיים מרדכי קאטץ, היה מהבחורים המייסדים של ישיבת טלז בקליבלנד שבאוהיו. לאחר נישואיו התגורר בקליבלנד.
טובי אמוסן
2017
באליפות העולם שנערכה בשנת 2017 בלונדון שבממלכה המאוחדת סיימה אמוסן במקום 14 בריצת 100 מטר משוכות בתוצאה של 13.04 שניות.
נחום זאב דסלר
ביוגרפיה
היה מייסד ודיקן האקדמיה העברית של קליבלנד המסונפת למוסדות ישיבת טלז ונחשבת למוסד הלימודים היהודי הגדול במדינת אוהיו.
טובי אמוסן
אלופת אפריקה
באליפות אפריקה שנערכה באסאבה שבניגריה בשנת 2018 זכתה בשתי מדליות זהב בריצת 100 מטר משוכות בתוצאה של 12.86 שניות, ובריצת שליחות 4x100 מטר בתוצאה של 43.77 שניות.
נחום זאב דסלר
ביוגרפיה
היה נשוי למרים. להם 7 ילדים. בנו, הרב ראובן דב דסלר הוא מחבר סדרת הספרים "שנות דור ודור", בהם מכתבים ומסמכים מגדולי דורות קודמים. חתנו, הרב עמנואל שיף מראשי ישיבת בית שרגא במונסי.
טובי אמוסן
2019
באליפות העולם שנערכה בדוחה שבקטר בשנת 2019 סיימה במקום רביעי בריצת 100 מטר משוכות בתוצאה של 12.49 שניות.
נחום זאב דסלר
ביוגרפיה
נפטר בקליבלנד בי"ח שבט ה'תשע"א, הלווייתו התקיימה בבנין האקדמיה העברית של קליבלנד ולמחרת בישראל. נקבר בבית הקברות הר המנוחות בירושלים.
טובי אמוסן
2021
באולימפיאדת טוקיו (2020) סיימה אמוסן במקום רביעי בריצת 100 מטר משוכות בתוצאה של 12.60 שניות ובמקום 12 בריצת שליחות 4x100 מטר בתוצאה של 43.25 שניות.
2022
באליפות אפריקה שנערכה בסנט פייר שבמאוריציוס בשנת 2022 זכתה בפעם השנייה ברציפות בשתי מדליות זהב, בריצת 100 מטר משוכות בתוצאה של 12.57 שניות, ובריצת שליחות 4x100 מטר בתוצאה של 44.45 שניות.
אלופת עולם ושיאנית עולם
באליפות העולם שנערכה ביוג'ין, אורגון, ארצות הברית ב-24 ביולי 2022 זכתה במדליית זהב בריצת 100 מטר משוכות בתוצאה של 12.06 שניות, עם רוח גבית מעל המותר של 2.5+ מ/ש, לפני בריטני אנדרסון מג'מייקה (12.23 שניות) וג'סמין קמאצ'ו-קווין מפוארטו ריקו (12.23 שניות). כבר בשלב חצי הגמר היא קבעה שיא עולם חדש של 12.12 שניות, שיפור לשיאה בן שש השנים של קנדרה הריסון (12.20 שניות).
נקסוס 10
נקסוס 10 (באנגלית: Nexus 10) הוא מחשב לוח שפותח בשיתוף גוגל וסמסונג. זהו מחשב הלוח השני בסדרת ה-גוגל נקסוס. בעקבות ההצלחה של מחשב הלוח נקסוס 7 בגרסת 2012 שוחרר המכשיר עם מסך בגודל 10.1 אינץ', ברזולוציית 1600X2560 שהיה הרזולוציה הגבוהה ביותר למחשב לוח בעת השקתו. הנקסוס 10 הוכרז ב-29 באוקטובר 2012, והפך לזמין לקנייה ב-13 בנובמבר 2012. המכשיר הוכרז יחד עם הטלפון החכם נקסוס 4 ומערכת ההפעלה אנדרואיד 4.2 ("Jelly Bean").
הוא מציע את התכונות החדשות הבאות: יצירת צילום בזווית של 360 מעלות; תפריט הגדרות מהיר; יישומונים במסך הנעילה; הקלדה בהחלקה (בגרסת 4.2 שמגיעה עם המכשיר, זמין באנגלית. מגרסת 4.4 kitkat שניתן לעדכן לה זמין גם בעברית); עדכון ל-Google Now שגוגל הציגה בגרסה קודם לכן 4.1; ויותר ממשתמש אחד במחשבי לוח. המכשיר תומך בעברית, אך לא נמכר בישראל בייבוא רשמי.
חומרה
המכשיר כולל גב מפלסטיק ומשקלו 503 גרם. המכשיר כולל את פלטפורמת Exynos 5250 כפולת הליבה, בתדר 1.7Ghz. המכשיר כולל מצלמה אחורית 5MP הכוללת פלאש LED, ומצלמה קדמית 1.9MP. כמו גם המצלמה האחורית יכולה לצלם וידאו באיכות HD 1080P והקדמית HD 720P. האחורית יכולה לצלם בזווית של 360 מעלות, שהוצג ביחד עם גרסה 4.2, המגיעה עם המכשיר. בנוסף, כולל המכשיר סוללה חשמלית בקיבולת 9000mAh. המכשיר זמין בשני נפחים של אחסון: 16GB ו-32GB, כאשר שניהם ללא קישוריות סלולרית.
וילם בלאו
וילם יאנסון בלאו (בהולנדית: Willem Janszoon Blaeu; 1571 – 21 באוקטובר 1638) היה קרטוגרף הולנדי, יצרן אטלסים ומו"ל. יחד עם בנו יוהאנס בלאו, וילם נחשב לאחת הדמויות הבולטות של בית הספר לקרטוגרפיה ההולנדי.
קורות חיים
בלאו נולד באייטחיסט או אלקמאר כבנו של מוכר דגים אמיד. הוא היה עתיד לרשת את אביו בענף, אך תחומי העניין שלו היו יותר מתמטיקה ואסטרונומיה. בין השנים 1594–1596, כסטודנט של האסטרונום הדני טיכו ברהה, הוא יצר גלובוס. בשנת 1600 גילה את הכוכב השני המשתנה שכונה P Cygni.
לאחר שחזר להולנד, הוא הפיק מפות של המדינה וגלובוסים של העולם. מאחר שהיה ברשותו בית דפוס משלו, הוא הצליח להפיק באופן קבוע מפות מדינה בפורמט אטלס, שחלקן הופיעו ב״אטלס נובוס״ שפורסם בשנת 1635. בשנת 1633, אחרי מותו של הסל חריץ מונה בלאו ליצרן המפות של חברת הודו המזרחית ההולנדית. הוא גם היה עורך ומוציא לאור ופרסם חיבורים של וילברורד סנל, דקארט, אדריאן מטיוס, רומר ויסשר, ג'רארד יוהאן ווסיוס, ברלאוס, הוגו גרוטיוס, יוסט ואן דן וונדל וההיסטוריון והמשורר פיטר קורנליזון הוף.
וילם בלאו נפטר באמסטרדם ב-1688. שני בניו, יוהנס וקורנליס בלאו, המשיכו בעסקי המפות וההוצאה לאור של אביהם לאחר מותו. הדפסים מיצירות המשפחה נמכרים עד היום. מפות מקוריות הן פריטי אספן נדירים.
המפות של בלאו הוצגו ביצירותיו של הצייר ההולנדי יאן ורמיר מדלפט (1632–1675), שנודע לתהילה בקרב היסטוריוני המפות. כמה מציוריו של ורמיר מציגים מפות התלויות על קירות או גלובוס העומדים על שולחנות או ארונות. ורמיר צייר את המסמכים הקרטוגרפיים האלה בפירוט כה רב עד שלעיתים קרובות ניתן לזהות את המפות בבירור. נראה כי ורמיר היה קשור במיוחד למפת וילם בלאו של הולנד ומערב פריסלנד, שכן הוא ייצג אותה כקישוט קיר בשלושה מציוריו. אף על פי שאינה קיימת עוד, המפה מוכרת ממקורות ארכיוניים ומהמהדורה השנייה שפרסם וילם בלאו בשנת 1621, תחת הכותרת Nova et accurata totius Hollandiae Westfrisiaeq(ue) topographia. כנראה עמד לרשות ורמיר עותק (או מסמך קודם שפרסם ואן ברנקרוד) של המפה. בסביבות שנת 1658 הוא תיאר אותה כקישוט קירות בציור ״הקצין והנערה הצוחקת״ שלו, המתאר חייל בכובע גדול שישב עם גבו לצופה, מדבר עם ילדה מחייכת המחזיקה כוס בידה. אור שמש בהיר שוטף את הילדה ואת המפה הגדולה שעל הקיר. כישרונו של ורמיר ליצירת דימויים ריאליסטיים בא לביטוי בכך שהמפה, המונחת על אריג פשתן ומוטות עץ, ניתנת לזיהוי כמפת מפת הולנד ומערב פריסלנד של בלאו משנת 1621. הצייר לכד בצורה נאמנה את העיצוב האופייני, העיטור והתוכן הגאוגרפי שלה.
מורשת
המפות שלו היוו את עיקר אטלס מאיור, שהפך לפריט אספנים באמסטרדם.
שמואל אבן ג'אמע
רבי שמואל בן יעקב אבן ג'אמע היה תלמיד חכם, מילונאי תלמודי ומשורר בגאבס שבצפון אפריקה (כיום בתוניסיה) במאות ה-11 וה-12.
חייו
נולד בגאבס למשפחת רבנים. סבו, רבי משה אבן ג'אמע, אביו, רבי יעקב ודודו רבי אברהם, היו כולם תלמידי חכמים שהתכתבו עם רב האי גאון, ואביו היה אב בית דין בגאבס. תלמיד אביו, אך מחשיב גם את רב האי גאון כאחד מרבותיו. שימש כדיין בגאבס, ולאחר פטירת אביו היה אב בית הדין. לצד היותו חכם תלמודי מובהק, רכש השכלה כללית באסטרונומיה, רפואה, פילוסופיה, בלשנות ועוד חכמות, ויש האומרים שאף היה רופא בהכשרתו. בכתביו מזכיר את חכמי אומות העולם כאריסטו, הרמס, גלינוס. כמו כן, שלח לרבי אברהם אבן עזרא אגרת מליצית (הכוללת 157 בתים) בענייני אסטרונומיה, בתוספת שיר נוסף בן 130 בתים והחיבור "חי בן מקיץ". ראב"ע השיב לו, וצירף שירי שבח ארוכים, ואף מקונן על מותו.
בניו, רבי יהודה, רבי יעקב ורבי משה, היו תלמידי חכמים בולטים בגאבס.
אגרת המופת בכשרות בעלי חיים
הספר מאופיין בקיצור רב. סמכותו ההלכתית באה לידי ביטוי בכך שלא אחת הוא חולק על הגאונים (אם כי מפליג לשבחם), וכן במעשה שמביא שפעם אחת הוציא עוף שסבר שהוא טמא מכליהם של היהודים שהכינו אותו לאכילה, והשליך אותו.
המקור הערבי מצוי בספריית הבודליאן באוקספורד. מאמר אודותיו פורסם בשנת 1862 על ידי מוריץ שטיינשניידר, ללא זיהוי המחבר. שלמה זלמן חיים הלברשטאם זיהה את המחבר עם רבי שמואל, על סמך השוואות למצטטים קדומים והשוואות לשוניות לספרים אחרים של רבי שמואל. הספר יצא במהדורה חדשה על ידי הרב ניסים לוי, בהוצאת מוסד הרב קוק, ירושלים ה'תשע"ח.
גלוב (אוניית לווייתנים)
גְּלוֹבּ (באנגלית: Globe) הייתה אוניית לווייתנים מננטקט, מסצ'וסטס, שפעלה בין 1815 ל-1828. היא מפורסמת בשל המרד שפרץ על סיפונה ליד האי טבואאראן באוקיינוס השקט ב-1822.
המרד באונייה
ב-26 בינואר 1824, ליד האי פנינג, 900 מייל דרומית לאיי הוואי, פרץ מרד באונייה. את המרד הצית סמיואל ב. קומסטוק, הצלצלן, בן 22, ובמהלכו הרגו המורדים את קפטן וורת' ושלושה קצינים נוספים. זמן קצר אחר כך האשימו המורדים את ויליאם המפריז, אחד מחבריהם למרד, במזימה להשתלט על האונייה. הוא נשפט על ידי חבריו ונתלה.
ב-14 בפברואר 1824 השיטו המורדים את האונייה אל אטול מילי. קומסטוק, מנהיג המרד, השתעשע ברעיון להקים לעצמו ממלכה במקום זה. פיין ואוליבר ושני מלחים נוספים, שחשדו כי קומסטוק מתכוון להשמיד את האונייה ולהיפטר מאנשי צוותה, ירו בקומסטוק והרגוהו. הם שלחו את ג'ילברט סמית, הצלצלן, כדי לשמור על האונייה, אך באווירה החשדנית ששררה שיקולם הוכח כמוטעה. סמית' וחמישה אנשי צוות נוספים ניתקו את חבל העוגן והפליגו כשהם מותירים מאחור את פיין ואוליבר ושאר המורדים. "גלוב" הגיעה אל ולפראיסו בצ'ילה, שם הושמו אנשי צוותה במעצר על ידי הקונסול האמריקני מייקל הוגן. האונייה שבה אל ננטקט בנובמבר 1824 תחת פיקודו של קפטן קינג וכשג'ילברט סמית ממלא בה תפקיד של רב חובלים.
ילידי האי, שפיין ואוליבר ניסו להשתלט עליהם באיומים, רצחו את רוב המורדים. מבין תשעת המלחים שנשארו מבודדים באטול מילי שרדו רק שניים, ויליאם ליי וסיירוס מ' האסי. הם חולצו ב-21 בנובמבר 1825 על ידי "דולפין", סקונר של הצי האמריקני בפיקוד מאסטר-קומנדנט ג'ון פרסיבל.
פול וינקלר
פול וינקלר (בצרפתית: Paul Winkler;7 ביולי 1898, בודפשט - 23 בספטמבר 1982, מלאן) היה עיתונאי ומוציא לאור צרפתי ממוצא יהודי.
ביוגרפיה
פול וינלר נולד בבודפשט. משפחתו עברה לאוסטרו-הונגריה מאזור אלזס בעקבות סיפוחו לגרמניה. בשנת 1920 וינקלר נסע להולנד ולמד באוניברסיטת אמסטרדם. בהמשך הוא עבר לפריז בה החל לעבוד בעיתונאות והתאזרח.
וינקלר הקים סוכנות חדשות והוצאה לאור Opera Mundi בשנת 1928. היא זכתה לפופולריות גדולה לאחר תחילת הוצאה לאור של מגזין Le Journal de Mickey באוקטובר 1934. הירחון היה מבוסס על דמויות דיסני. הוא יוצא לאור גם כיום במסגרת הוצאה שבועיות של 60 דפים בכל מהדורה. בנוסף וינקלר החל להוציא חוברות קומיקס נוספות.
בשנת 1938 וינקלר הקים ירחון לנשים Confidences שבשנת 1939 הופץ במיליון העתקים. הוא נסגר בשנת 1986.
בתחילת מלחמת העולם השנייה וינקלר עם משפחתו נמלטו לארצות הברית. בשנת 1943 הוא פרסם ספר The Thousand Year Conspiracy, Secret Germany Behind the Mask. ביחד עם אשתו הוא כתב ספר נוסף Paris Underground שעל בסיסו בשנת 1945 צולם סרט.
לאחר סיום המלחמה וינקלר חזר לצרפת והצליח לקבל בחזרה את רכושו. הוא הקים מחדש את Opera Mundi והתחיל מחדש בהוצאות קומיקס. בשנת 1952 Le Journal de Mickey היה מופץ ב-600 אלף העתקים. הוא היה מופץ מחוץ לצרפת במדינות דוברות צרפתית.
בשנת 1997 לפול וינקלר הוענק תואר "אגדות דיסני".
אלון ליבנה
אלון ליבנה הוא מעצב אופנה ישראלי בינלאומי, מעצב שמלות כלה ושמלות ערב.
ביוגרפיה
כשהיה בן 17, החל ליבנה לעבוד בבתי אופנה יחד עם מעצב העל אלכסנדר מקווין בלונדון.
בגיל 22 עבד עם מעצב העל רוברטו קוואלי בפירנצה. בגיל מאוחר יותר זכה לתואר הישראלי הראשון אשר הציג באופן קבוע את הקולקציה שלו בשבוע האופנה הבינלאומי בניו יורק.
בשנת 2009 זכה במקום הראשון בתוכנית המציאות הישראלית "פרויקט מסלול".
בפברואר 2013, לאחר המופע של ליבנה בניו יורק החלו זמרות וסלבריטאיות מפורסמות להזמין את בגדיו. ביניהן נמצאות נעמי קמפבל, ליאה מישל, ביונסה, ליידי גאגא, נינה גרסיה ועוד.